'n Batterybank vir my sonkragstelsel – batterytipe en grootteberekening – KragDag Gemeenskap
Hierdie kursus is vir vroeë besprekers beskikbaar teen R1 500, tot 24 Februarie 2020, daarna beskikbaar teen volprys van R1 800 (besprekings sluit op 11 Maart 2020).
Hierdie baie kort en omvattende ontwerp-en-installeringskursus is geskep om die behoefte van mense, organisasies of klein besighede aan te spreek, wat basiese inligting oor die grootte, beoordeling en installering van battery-stelsels benodig. Die kursus bevat talle voorbeelde van verskillende tipes batterye wat tydens die kursus omgestuur word en sluit dan ook vergelykende berekeninge in vir 'n loodsuur en li-ioon battery bank.
As jy gedink het sonkraginstallasies is bo jou vuurmaakplek, sal hierdie eendagkursus van PQRS jou verras en jou toerus met al die kennis om jou eie sonkraginstallasie te doen. Dit help jou ook om die regte aankoopkeuses te doen as jy sonkragstelselkomponente aanskaf.
Tydens die kursus word voldoende inligting en kennis oorgedra om kursusgangers in staat te stel om:
kW vs kWh battery berekeninge te doen en 'n oorsig te bekom oor die primêre tegnologieë wat huidiglik in Suid-Afrika gebruik word.
Te bereken hoeveel batterye ons nodig het en wat ons nodig het om die batterye wat ons gekies het, te laai.
Verstaan wat die tipiese foute is wat gemaak word tydens installasie.
Te weet wat die standaarde sê oor batterye en hoe dit volgens die standaarde geïnstalleer moet word.
Te weet wie 'n battery installasie mag doen en wie dit mag afteken.
Kabel en smeltdraad berekenings vir batterybanke te doen.
Installasies veilig en reg te doen en foutopsporing, herstelwerk en onderhoud aan batterybanke te kan doen.
Geen formele voorvereistes word benodig om hierdie kursus by te woon nie. Opgewondenheid oor hernubare energie en 'n gretige verstand sal doen. Hierdie kursus bevat voor-die-hand-liggende berekeninge.